Diari Oficial de la Generalitat Valenciana


Sumari del DOGV 969, del 26-12-1988 (1988/812755)

ORDRE de 14 de desembre de 1988, de la Conselleria d'Economia i Hisenda, per la qual s'autoritza la fusió per absorció de la Caixa d'Estalvis de Torrent en la Caixa d'Estalvis del Mediterrani.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/14/(1)/dof/vci/html**

### Dades del document

Número de DOGV
:   969

Data del DOGV
:   26-12-1988

Secció del DOGV
:   DISPOSICIONS GENERALS

Número del document
:   1988/812755


Data del document
:   14-12-1988

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 14 de desembre de 1988, de la Conselleria d'Economia i Hisenda, per la qual s'autoritza la fusió per absorció de la Caixa d'Estalvis de Torrent en la Caixa d'Estalvis del Mediterrani.  
Vist l'escrit de data 8 de novembre passat, presentat conjuntament per la representació de la Caixa d'Estalvis del Mediterrani i de la Caixa d'Estalvis de Torrent, pel qual es sol·licita l'autorització per a la fusió per absorció d'aquesta última per la primera, l'aprovació de les modificacions dels Estatuts socials i del Reglament de procediment per a la designació dels òrgans de govern de la Caixa d'Estalvis del Mediterrani, i l'anul·lació de la inscripció de la Caixa d'Estalvis de Torrent en el Registre de Caixes d'Estalvis de la Comunitat Valenciana.  
Vist que a l'escrit esmentat s'adjunten sengles certificacions, en les quals es dóna compte dels acords adoptats per les Assemblees Generals de la Caixa d'Estalvis de Torrent i de la Caixa d'Estalvis del Mediterrani, realitzades en dates 2 i 21 d'octubre passat, respectivament, entre els quals figuren l'aprovació de la fusió per absorció de la Caixa d'Estalvis de Torrent en la Caixa d'Estalvis del Mediterrani, i les modificacions dels Estatuts i del Reglament de procediment per a la designació dels òrgans de govern de la Caixa d'Estalvis del Mediterrani, derivades dels acords de fusió i de la nova estructura operativa d'aquesta Caixa.  
Vist que les Assemblees Generals esmentades es van constituir amb l'assistència de la majoria dels seus membres, havent votat a favor, tant de la fusió com de les modificacions dels Estatuts i Reglament, un mínim dels dos terços dels assistents a les Assemblees corresponents.  
Vist que ateses les condicions imposades per l'article 12 del Decret de 14 de març de 1933, pel qual s'aprova l?Estatut de les Caixes Generals d'Estalvi Popular, en no trobar-se en liquidació les entitats que es fusionen, ni modificar-se, gravarse o perjudicar-se els drets i les garanties dels afectats per la fusió, segons consta expressament en les certificacions dels acords adoptats per les Assemblees Generals.  
Vist que la fusió per absorció suposa l'adquisició del patrimoni de la Caixa d'Estalvis de Torrent per la Caixa d'Estalvis del Mediterrani, procedint aquella a la seua dissolució.  
Vist que la proposta de modificació dels Estatuts i Reglament s'ajusta en els seus termes a la normativa vigent, preveent-se un període transitori en la configuració dels òrgans de govern de la Caixa d'Estalvis del Mediterrani.  
Vista la Llei 31/1985, de 2 d'agost, de regulació de les normes bàsiques sobre òrgans rectors de les Caixes d'Estalvis; el Reial Decret 798/1986, de 21 de març, de desenvolupament parcial d'aquesta; i altres disposicions concordants que resulten d'aplicació a aquesta matèria.  
Aquesta Conselleria d'Economia i Hisenda, fent ús de les facultats conferides pel Decret 109/1983, de 12 de setembre, pel qual es despleguen les competències de la Generalitat Valenciana sobre les Caixes d'Estalvis de la Comunitat Valenciana, ha pres els acords següents:  
Primer  
Autoritzar la fusió per absorció de la Caixa d'Estalvis de Torrent en la Caixa d'Estalvis del Mediterrani.  
Segon  
Autoritzar les modificacions dels articles 1, 3, 6, 9, 10, 11, 18, 22, 30, 32, 34, 35, 36, 48, 49, 50, 55, dels Estatuts socials i dels articles 2, 3, 4 i disposicions transitòries del Reglament de la Caixa d'Estalvis del Mediterrani, aprovades per la seua Assemblea General, que es detallen en la certificació que s'adjunta a la sol·licitud presentada.  
Tercer  
Donar de baixa la Caixa d'Estalvis de Torrent en el Registre de Caixes d'Estalvis de la Comunitat Valenciana, una vegada inscrita en el Registre esmentat la corresponent escriptura de fusió.  
València, 14 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI